Α4-0189/96

Ψήφισμα επί της ανακοίνωσης της Επιτροπής προς το Συμβούλιο και το Ευρωπαϊκό Κοινοβούλιο σχετικά με την κρίση του τομέα της αλιείας στην Κοινότητα (COM(94)0335 - C4-0086/94)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο (COM(94)0335 - C4-0086/94),

- έχοντας υπόψη την πρόταση ψηφίσματος του κ. David Martin σχετικά με μία πολιτική αλιείας διαρκή και με ευαισθησία (B4-0562/95),

- έχοντας υπόψη τη σημερινή κρίση του τομέα της αλιείας και των παραθαλασσίων περιοχών, την κρίση των αλιευτικών πόρων και των ανθρωπίνων δραστηριοτήτων καθώς και την πολιτική βούληση του Ευρωπαϊκού Κοινοβουλίου να ανταποκριθεί,

- έχοντας υπόψη τις προτάσεις της Επιτροπής για τη μείωση της αλιευτικής δραστηριότητας, οι οποίες υποβλήθηκαν στο Συμβούλιο Αλιείας της 10ης Ιουνίου 1996,

- έχοντας υπόψη την έκθεση της Επιτροπής Αλιείας (A4-0189/96),

A. διαπιστώνοντας ότι το περιεχόμενο της ανακοίνωσης της Επιτροπής για την κρίση του τομέα της αλιείας στην Κοινότητα προσεγγίζει σε μεγάλο βαθμό τις απόψεις της Επιτροπής του Αλιείας,

B. υπενθυμίζοντας ότι η Κοινή Πολιτική Αλιείας που είναι η δεύτερη κοινή πολιτική της Ευρωπαϊκής Ένωσης διαθέτει τον υψηλότερο βαθμό ολοκλήρωσης των κοινοτικών πολιτικών δεδομένου ότι καλύπτει τις ακόλουθες πολιτικές: διατήρηση και διαχείριση των πόρων, δομών (μέγεθος των στολίσκων, Πολυετή Προγράμματα Προσανατολισμού (P.O.P.), έλεγχος, επιστημονική έρευνα, αγορές (τιμή απόσυρσης και τιμή αναγωγής), υγειονομικοί κανόνες, διαρθρωτικές συνοδευτικές πολιτικές (IFOP, PESCA) με ένα κοινωνικό κεφάλαιο για τις πρόωρες συνταξιοδοτήσεις, συμφωνίες αλιείας με τρίτες χώρες και με τις πολυμερείς οργανώσεις,

Γ. υπενθυμίζοντας ωστόσο ότι τα θαλάσσια προϊόντα, επειδή συνδέονται με την ΓΣΔΕ και ακόμη περισσότερο με πολλές συμφωνίες συμβατικών ή μονομερών δασμολογικών μειώσεων της ΕΟΚ με τις τρίτες χώρες, εξαρτώνται από την παγκόσμια αγορά,και είναι ως εκ τούτου απόλυτα εκτεθειμένα στην παγκόσμια πίεση για χαμηλότερες τιμές, αντίθετα με τα γεωργικά προϊόντα που εμπίπτουν στην ΚΑΠ,

Δ. φρονώντας ότι οι πρόσφατες προτάσεις της Επιτροπής για τον περιορισμό των αλιευτικών δραστηριοτήτων του κοινοτικού αλιευτικού στόλου, που σε ορισμένες περιπτώσεις φθάνουν το 40%, θα δημιουργήσουν έντονες πιέσεις στον τομέα της αλιείας και στα άτομα που εξαρτώνται από αυτόν, δεδομένου ότι τα μέτρα αυτά θα έχουν άμεσες αρνητικές συνέπειες στην απασχόληση, πέρα από τις σοβαρές επιπτώσεις τους σε περιοχές που εξαρτώνται ουσιαστικά από τον αλιευτικό τομέα,

Ε. εκτιμώντας ότι αφενός η Ευρωπαϊκή Ένωση θα πρέπει να είναι σε θέση να ανταγωνιστεί αποτελεσματικά στην παγκόσμια αγορά, και αφετέρου η ΕΕ θα πρέπει να διαθέτει τους κατάλληλους μηχανισμούς για να αποφευχθούν σοβαρές αναταραχές από τον αθέμιτο ανταγωνισμό,

ΣΤ. υπογραμμίζοντας ότι η ΚΠΑ φαίνεται να χωλαίνει στους επαγγελματικούς κύκλους: από τη μια πλευρά οι υποχρεώσεις μιας οργανωμένης ευρωπαϊκής πολιτικής και από την άλλη πλευρά η απορρύθμιση μιας παγκόσμιας αγοράς χωρίς δύχτι ασφαλείας,

Ζ. λαμβάνοντας υπόψη ότι ο τομέας αυτός χαρακτηρίζεται κατά παράδοση από ορισμένες διαμάχες μεταξύ των οργανώσεων παραγωγής και της βιομηχανίας, γεγονός που βλάπτει τα συμφέροντα όλων,

Η. αναγνωρίζοντας τη σημασία του τομέα της αλιείας και της διαρκούς ανάπτυξής του για τα άτομα των οποίων το εισόδημα εξαρτάται άμεσα ή έμμεσα από την αλιεία και τις συναφείς δραστηριότητες,

Θ. αναγνωρίζοντας τη σημασία που έχει η παράκτια αλιεία για ορισμένες περιοχές της ΕΕ, λόγω του μεγάλου αριθμού ατόμων που εξαρτώνται είτε άμεσα είτε έμμεσα από αυτή, πέραν από τις επιπτώσεις που δύναται να έχει στην κατάργηση των τοπικών βιομηχανιών μεταποίησης ιχθύων και στην ανάπτυξη άλλων τοπικών οικονομικών δραστηριοτήτων, ουσιωδών για την εξασφάλιση της περιφερειακής ανάπτυξης των περιοχών αυτών και την προώθηση της οικονομικής και κοινωνικής συνοχής,

Ι. έχοντας υπόψη ότι η κρίση του τομέα της αλιείας προκαλεί αναταραχή σε όλο το φάσμα των βιοτεχνών, εφοπλιστών, βιομηχάνων, ναυτικών, εμπόρων ψαριών και προμηθευτών,

ΙΑ. έχοντας υπόψη ότι ο τομέας αυτός είναι ζωτικός για τις ενδιαφερόμενες παραθαλάσσιες περιοχές και ότι η αλιεία πρέπει να αντιμετωπίζεται με την αξιοπρέπεια και σημασία που αξίζει,

ΙΒ. λαμβάνοντας υπόψη ότι η υπεραλίευση δεν διαταράσσει απλώς το θαλάσσιο οικοσύστημα αλλά πλήττει και τον ίδιο τον αλιευτικό τομέα, δεδομένου ότι οδηγεί στη μείωση των τιμών και, μακροπρόθεσμα, στην εξάντληση των διαθέσιμων πόρων,

ΙΓ. λαμβάνοντας υπόψη ότι οι χορηγούμενες ποσοστώσεις πρέπει να τηρούνται και να βασίζονται σε αξιόπιστες και τακτικές μελέτες σχετικά με τους διαθέσιμους πόρους,

ΙΔ. λαμβάνοντας υπόψη ότι οι υλικοί πόροι και το ανθρώπινο δυναμικό που χρησιμοποιούνται για την επιθεώρηση του αλιευτικού τομέα, χαρακτηρίζονται στα περισσότερα κράτη μέλη από ανεπάρκεια, γεγονός που προωθεί την απάτη και την υπεραλίευση,

1. τονίζει εκ νέου την ανάγκη να ανταποκριθεί στις ανησυχίες των ναυτικών- αλιέων και όσων ασκούν οικονομικές δραστηριότητες που συνδέονται με την αλιεία συνδέοντάς τις στενότερα με τις αποφάσεις προκειμένου να ανακτήσουν τα άτομα αυτά την εμπιστοσύνη τους για τον τρόπο με τον οποίο η Ένωση ασκεί την ΚΠΑ[semigr ]

2. είναι βέβαιο ότι η ανησυχία που βασιλεύει στον τομέα αυτό προέρχεται τόσο από έλλειψη σαφών προοπτικών όσο και από οικονομικές δυσκολίες και σε ορισμένες περιπτώσεις από την απουσία ενός εποικοδομητικού κλίματος μεταξύ αλιέων και μεταποιητών[semigr ]

3. ζητεί από την Επιτροπή και το Συμβούλιο να διευκρινίσουν τη σημασία που αποδίδουν στη διάσταση «παραγωγή» στην κοινή πολιτική αλιείας και να αξιολογήσουν ακολούθως σε ποιό επίπεδο τοποθετείται το μέλλον του τομέα αυτού[semigr ]

4. καλεί την Επιτροπή να καθορίσει προϋποθέσεις που μπορούν να εφαρμοσθούν νομικώς από τα κράτη μέλη προκειμένου να περιορίσουν τη διαδικασία μεταφοράς ποσοστώσεων και να ενθαρρύνει τα κράτη μέλη ώστε να εφαρμόσουν τις προϋποθέσεις αυτές, προκειμένου να προστατεύσουν όσο το δυνατόν περισσότερο τις αρχές της σχετικής σταθερότητας και τα ιστορικά δικαιώματα[semigr ]

5. καλεί την Επιτροπή να εξετάσει τον τρόπο βελτίωσης της διαχείρισης των πόρων, δεδομένου ότι πρόκειται συγκεκριμένα για τεχνικά μέτρα, λαμβάνοντας υπόψη τα ακόλουθα στοιχεία: προστασία των περιοχών συγκέντρωσης του γόνου (εάν χρειάζεται με βιολογική ανάπαυση συνεπαγόμενη αντισταθμίσεις) επίδραση άλλων ιχθυοβόρων θαλασσίων ειδών, βελτίωση των μέσων εργασίας και των μεθόδων αλιείας, βελτίωση της ποιότητας των υδάτων, χρησιμοποίση καθεστώτος αδειών για να να καταστούν υπεύθυνοι οι αλιείς και να εξασφαλισθεί με τον τρόπο αυτό το μέλλον τους[semigr ]

6. επαναλαμβάνει ότι η μείωση της αλιευτικής προσπάθειας δεν πρέπει να εξαρτάται από τη μείωση των σκαφών, σύμφωνα με τις προτάσεις της Επιτροπής για το 4ο POP, αλλά από ενεργό πολιτική προστασίας των αλιευτικών πόρων[semigr ]

7. αναγνωρίζοντας ότι ο αλιευτικός τομέας δεν θα μπορέσει να εξέλθει από την κρίση που αντιμετωπίζει παρά μόνον όταν οι στόλοι της ΕΕ ανταποκριθούν στις ρεαλιστικές εκτιμήσεις των διαθέσιμων και προσιτών πόρων τόσο στα ύδατα της ΕΕ όσο και αλλού[semigr ]

8. αναγνωρίζοντας επίσης την ανάγκη να επιτραπεί η ανάκτηση αποθεμάτων εκεί όπου η διατήρησή τους διασφαλίζεται και όπου είναι δυνατή η στήριξη μιας βιώσιμης αλιευτικής βιομηχανίας[semigr ]

9. ζητεί από το Συμβούλιο να εφαρμόσει ένα αυστηρό και δίκαιο πρόγραμμα μείωσης του στόλου, το οποίο θα χρησιμοποιηθεί για τον περιορισμό της υπερεκμετάλλευσης των ιχθυαποθεμάτων, ενώ ταυτόχρονα θα παρέχει επαρκή αντιστάθμιση στους πληττόμενους αλιείς[semigr ]

10. υπενθυμίζοντας το άρθρο 8 του νέου κανονισμού βάσης (ΕΟΚ αριθ. 3760/92) ο οποίος επιτρέπει καινοτομίες στον τομέα της διαχείρισης[semigr ]

11. ζητεί να εγκριθούν, για όλα τα μείζονα ιχθυαποθέματα, οι μακροπρόθεσμοι προσανατολισμένοι προς τα αποθέματα διαχειριστικοί στόχοι, και να προωθηθεί η ανάπτυξη και εφαρμογή επιστημονικών στρατηγικών διαχείρισης οι οποίες θα διασφαλίζουν τη διατήρηση τόσο των αποθεμάτων στόχων όσο και άλλων ειδών που εξαρτώνται από αυτά[semigr ]

12. ζητεί από την Επιτροπή και από το Συμβούλιο να ενισχύσουν την κοινοτικοποίηση της πτυχής «τιμές και αγορές» καθιστώντας δεσμευτικότερους τους υφιστάμενους κανονισμούς (υποχρεωτικές τιμές απόσυρσης[semigr ] μεγαλύτερη τήρηση των τιμών αναφοράς[semigr ] έλεγχος του αθέμιτου ανταγωνισμού σε ό, τι αφορά τους υγιειονομικούς κανόνες για τα εισαγόμενα προϊόντα)[semigr ]

13. εκφράζει την ευχή ότι οι οργανώσεις παραγωγών θα συμμετέχουν περισσότερο στην πολιτική αγορών[semigr ]

14. καλεί την Επιτροπή να προβεί σε μία εκτίμηση της αποτελεσματικότητας των μέτρων και μέσων που έχουν χρησιμοποιηθεί μέχρι σήμερα στον τομέα της ΚΠΑ[semigr ] ειδικότερα, θα πρέπει να εξετασθούν τα αποτελέσματα μιας μεγαλύτερης ελαστικότητας στη διαχείριση των μέσων αυτών, όπως συμβαίνει με την πριμοδότηση μεταφοράς που σε ορισμένους επί μέρους τομείς μπορεί να καταβάλλεται στη βιομηχανία όταν αυτή έχει καταβάλλει ελάχιστη τιμή παραγωγής[semigr ]

15. ζητεί από την Επιτροπή να ενθαρρύνει τις διεπαγγελματικές συμφωνίες, τη σύναψη συμβάσεων μεταξύ παραγωγών και μεταποιητών[semigr ]

16. θεωρεί απαραίτητο να εφαρμοστεί ένα χρηματοδοτικό μέσο για τη στήριξη των τιμών σε περίπτωση κατάρρευσης των τιμών αγοράς, ιδίως για τα νωπά αλιεύματα[semigr ] διαπιστώνει ότι μόνο το 2% του προϋπολογισμού για την αλιεία της Ένωσης προορίζεται για την στήριξη των τιμών[semigr ]

17. θεωρεί ότι η προώθηση των προϊόντων αλιείας καθώς και η βελτίωση της ποιότητάς τους πρέπει να συγκαταλέγεται μεταξύ των προτεραιοτήτων ενός προγράμματος δράσης που θα παρουσιάσει η Επιτροπή[semigr ] ειδικότερα θα πρέπει να προωθηθούν τα είδη ιχθύων με σημαντική θρεπτική αξία, τα οποία για ιστορικούς και πολιστικούς λόγους χαρακτηρίζονται από μικρότερη ζήτηση στην αγορά[semigr ]

18. ζητεί από την Επιτροπή να ενισχύσει τον έλεγχό της όσον αφορά την προέλευση της πρώτης ύλης μεταποιημένων προϊόντων που ευνοούνται από ειδικές συμφωνίες στο πλαίσιο του συστήματος γενικευμένων προτιμήσεων[semigr ]

19. ζητεί όπως το σύστημα ελέγχου συνδυάζει την ευθύνη των κρατών μελών και την ευθύνη της Ένωσης, και όπως ο έλεγχος διεξάγεται σε όλες τις αλιευτικές ζώνες και επιτρέπει την αποκατάσταση της εμπιστοσύνης στους συγκεκριμένους τομείς[semigr ] συνιστά όλα τα μέτρα ελέγχου να διαπνέονται από ένα κριτήριο απλότητας και σαφήνειας εφαρμογής[semigr ]

20. εκφράζει τη λύπη του για το γεγονός ότι η πρόσφατη έκθεση της Επιτροπής για τον έλεγχο της εφαρμογής της κοινής αλιευτικής πολιτικής αποκαλύπτει τεράστιες διαφορές στην ποιότητα και την ποσότητα των ελέγχων[semigr ] πιστεύει ότι η εποπτεία και τα μέτρα ελέγχου θα πρέπει να εφαρμόζονται τακτικά, να μην είναι δαπανηρά και να μην συνιστούν αλόγιστο βάρος για τη βιομηχανία, αν θα πρέπει να αποκατασταθεί ο σεβασμός του συστήματος[semigr ]

21. απαιτεί χωρίς άλλες καθυστερήσεις την εφαρμογή κοινωνικο-οικονομικών μέτρων όπως η πρόωρη συνταξιοδότηση που θα επιτρέψει στους υπεράριθμους αλιείς να αποσυρθούν με αξιοπρέπεια από την εργασία τους[semigr ] ζητεί να μελετηθεί εκ νέου το επίπεδο των εθνικών συμμετοχών εάν τούτο αποτελεί εμπόδιο στη δημιουργία διαρθρωτικών πολιτικών[semigr ]

22. ζητεί ενίσχυση του διαρθρωτικού τομέα υπέρ των παρακτίων και νησιωτικών περιφερειών που έχουν πληγεί περισσότερο. Καλεί την Επιτροπή να διεξαγάγει μία ενημερωτική εκστρατεία για την ΚΠΑ και να καταστήσει το συγκεκριμένο πρόγραμμα ένα πραγματικό «LEADER» της θάλασσας που θα εφαρμόζεται σε όλες τις ναυτικές χώρες της Ευρωπαϊκής Ένωσης[semigr ]

23. ζητεί από την Επιτροπή να παρουσιάσει μέτρα ενθάρρυνσης και ενίσχυσης των διεπαγγελματικών συμφωνιών μεταξύ της παραγωγής και της μεταποίησης ή να ενισχύσει τις υφιστάμενες συμφωνίες[semigr ]

24. ζητεί από την Επιτροπή να χειρισθεί το πρόβλημα της διεύρυνσης της ΕΕ με την ένταξη των χωρών της Κεντρικής και Ανατολικής Ευρώπης ώστε οι προσαρμογές που είναι απαραίτητες για την κοινή αλιευτική πολιτική για να επιλυθεί η κρίση της αλιείας, να μην συγκρούονται με την διεύρυνση[semigr ]

25. καλεί την Επιτροπή να εκπονήσει, σε συνεργασία με τους επαγγελματικούς κύκλους, προγράμματα επιμόρφωσης για τους αλιείς και τα άτομα που πρέπει να στραφούν σε άλλη απασχόληση[semigr ]

26. φρονεί ότι η επιστημονική έρευνα πρέπει να αποτελεί σημαντικό πυλώνα της ΚΠΑ και ότι δεν πρέπει πλέον να ρυθμίζεται από τα γεγονότα αλλά να γίνεται αντιληπτή εις τρόπον ώστε να επιτρέπει μια πραγματική προληπτική διαχείριση των πόρων και μια προσαρμογή των τεχνικών αλίευσης[semigr ]

27. φρονεί ότι οι αποφάσεις για τη διαχείρηση των κοινών αλιευτικών πόρων της ΕΕ δεν είναι δυνατόν να λαμβάνονται μόνο σε κεντρικό επίπεδο και ότι είναι ανάγκη να συμμετέχουν πλέον ενεργώς οι αλιείς των διαφόρων θαλάσσιων ζωνών[semigr ] άλλωστε, οι αποφάσεις αυτές πρέπει να βασίζονται σε συνεχή και σταθερή επιστημονική έρευνα η οποία θα παρακολουθεί την πραγματικότητα στις διάφορες θαλάσσιες ζώνες της ΕΕ, το δε Ευρωπαϊκό Κοινοβούλιο πρέπει να ενημερώνεται και να γνωμοδοτεί[semigr ]

28. καλεί την Επιτροπή να προβεί στην απαραίτητη δράση για την αποκατάσταση της εμπιστοσύνης μεταξύ επιστημόνων του τομέα της αλιείας και των αλιέων[semigr ]

29. θεωρεί απαραίτητο, παρά τη σημερινή κρίση και τη δημιουργία του τέταρτου πολυετούς προγράμματος προσανατολισμού, να πραγματοποιηθεί ο εκσυγχρονισμός του αλιευτικού στόλου με σκάφη που θα παρουσιάζουν καλύτερες συνθήκες υγιεινής και ασφάλειας και θα χρησιμοποιηθούν πιό επιλεκτικά μέσα αλιείας, αλλά να εξασφαλίζεται ότι η αλιευτική ικανότητα δεν θα αυξηθεί καθ´ οιονδήποτε τρόπο[semigr ]

30. εκτιμά ότι η ανάκαμψη των ναυπηγικών δραστηριοτήτων κατασκευής και συντήρησης θα επιτρέψει στην Ένωση να διατηρήσει ένα βαθμό αυτονομίας στον οικονομικό τομέα της αλιείας και να επιβάλει μια ευρωπαϊκή παρουσία στις θάλασσες με έναν σύγχρονο αλιευτικό στόλο[semigr ]

31. επιβεβαιώνει τη σημασία των παραδοσιακών και των νέων τύπων αλιευτικών συμφωνιών, οι οποίες συμβάλλουν σημαντικά στην προσφορά ιχθύων στην Κοινότητα, προσφέρουν εργασία σε κοινοτικούς αλιείς και συμβάλλουν στην τοπική οικονομία πολλών αλιευτικών περιοχών[semigr ] θεωρεί, ωστόσο, ότι η συνέχιση της στήριξης των αλιευτικών συμφωνιών πρέπει να εξαρτάται σε μεγαλύτερο βαθμό από κριτήρια δημοσιονομικής και θεσμικής διαφάνειας[semigr ] αντιλαμβάνεται, ωστόσο, τις ολοένα αυξανόμενες δυσκολίες που δημιουργούν ορισμένες τρίτες χώρες και εκτιμά ότι θα πρέπει, κατά συνέπεια, να μελετηθεί το ενδεχόμενο της αναθεώρησης του περιεχομένου της πτυχής αυτής της ΚΑΠ[semigr ]

32. ζητεί από την Επιτροπή να συμπεριλάβει τα συμφέροντα της παραγωγής στις διαπραγματεύσεις των συνολικών συμφωνιών συνεργασίας της ΕΕ με τις τρίτες χώρες, ιδίως σε ό, τι αφορά την ανταλλαγή δασμολογικών μειώσεων και χρηματοδοτικών στηρίξεων για την επίτευξη ορισμένων αλιευτικών ποσοστώσεων[semigr ]

33. θεωρεί ότι, κατά τις διαπραγματεύσεις για τις αλιευτικές συμφωνίες μεταξύ της Ευρωπαϊκής Ένωσης και των τρίτων χωρών, πρέπει να λαμβάνεται δεόντως υπόψη η διατήρηση των παγκόσμιων πόρων και ο σεβασμός των μέτρων διατήρησης[semigr ]

34. επιθυμεί να ενσωματωθεί η «Μεσογειακή» διάσταση στην έκθεση αυτή και ζητεί από την Επιτροπή να αναλάβει τη συνέχεια της Διάσκεψης της Βαρκελώνης και να παρουσιάσει πολυετές πρόγραμμα δράσης βασιζόμενο στο ψήφισμα για την αλιεία στην Μεσόγειο που ενέκρινε το Ευρωπαϊκό Κοινοβούλιο στις 16 Φεβρουαρίου 1996 ((ΕΕ C 65 της 04.03.1996, σελ. 202))[semigr ]

35. αναθέτει στον Πρόεδρό του να διαβιβάσει το παρόν ψήφισμα στην Επιτροπή και το Συμβούλιο.